C 88/79

Uverejnenie oznámenia o schválení štandardnej zmeny špecifikácie výrobku v súvislosti s názvom v sektore vinohradníctva a vinárstva v zmysle článku 17 ods. 2 a 3 delegovaného nariadenia Komisie (EÚ) 2019/33

(2022/C 88/10)

Toto oznámenie sa uverejňuje v súlade s článkom 17 ods. 5 delegovaného nariadenia Komisie (EÚ) 2019/33 (1).

OZNÁMENIE O ŠTANDARDNEJ ZMENE, KTOROU SA MENÍ JEDNOTNÝ DOKUMENT

„Côtes de Bordeaux“

PDO-FR-A0987-AM04

Dátum oznámenia: 26. novembra 2021

OPIS A DÔVODY SCHVÁLENEJ ZMENY

1. Úradný zemepisný kódex

Aktualizovali sa obce v zemepisnej oblasti a oblasti v bezprostrednej blízkosti podľa úradného zemepisného kódexu.

Jednotný dokument sa mení v bodoch 6 a 9.

2. Agroenvironmentálne ustanovenia

Do špecifikácie výrobku sa doplnili tieto agroenvironmentálne ustanovenia:

Odumreté kry sa musia z pozemkov odstrániť, akékoľvek skladovanie týchto odumretých krov na pozemkoch je zakázané.

Používanie neselektívnych herbicídov na pozemkoch je zakázané.

Každý vinohradník počíta a eviduje svoj index frekvencie postrekov (IFO).

Cieľom týchto zmien je lepšie zohľadniť spoločenské požiadavky na obmedzenie používania prípravkov na ochranu rastlín a lepšie prihliadať na životné prostredie.

Tieto zmeny nemajú vplyv na jednotný dokument.

3. Dátum uvedenia vín do obehu medzi oprávnenými prevádzkovateľmi skladov

V kapitole 1 časti IX bode 5 sa vypúšťa písmeno b) o dátume uvedenia vín do obehu medzi oprávnenými skladovateľmi.

Táto zmena sa netýka jednotného dokumentu.

4. Súvislosť

V dôsledku zmeny počtu obcí vyplývajúcej zo zlúčenia niektorých obcí sa zrevidovala súvislosť s pôvodom.

Táto zmena sa netýka jednotného dokumentu.

5. Prechodné opatrenia

Zo špecifikácie výrobku sa vypustili prechodné opatrenia, ktorých platnosť uplynula.

Táto zmena sa netýka jednotného dokumentu.

6. Odkaz na kontrolný orgán

Odkaz na kontrolný orgán sa preformuloval v záujme jeho zosúladenia s formuláciou používanou v iných špecifikáciách výrobkov. Ide o výlučne formálnu zmenu,

Táto zmena sa netýka jednotného dokumentu.

JEDNOTNÝ DOKUMENT

1. Názov (názvy)

Côtes de Bordeaux

2. Druh zemepisného označenia

CHOP – chránené označenie pôvodu

3. Kategórie vinohradníckych/vinárskych výrobkov

1. Víno

4. Opis vína (vín)

1. Červené tiché vína

STRUČNÝ OPIS

Tieto vína majú minimálny prirodzený obsah alkoholu 11 obj. %.

Obsah skvasiteľných cukrov v nich je ≤ 3g/l.

Celkový obsah alkoholu vo vínach nesmie po obohatení prekročiť 13,5 obj. %.

Malolaktická fermentácia je pri červených vínach povinná. Každá dávka červeného vína pred balením (nebalené vína) alebo po zabalení má maximálny obsah kyseliny jablčnej 0,3 gramu na liter.

Do 31. júla roku nasledujúceho po zbere majú vína maximálny obsah prchavých kyselín 13,26 meq/l, po tomto dátume je maximálny obsah 16,33 meq/l.

Vína pred balením alebo nebalené vína majú obsah SO2 ≤ 140 mg/l.

V prípade červených vín je najviac zastúpenou odrodou viniča Merlot N, ktorej jednotlivé vlastnosti sa veľmi dobre rozvíjajú na ílovito-vápencových pôdach a ktorá v kombinácii s odrodami Cabernet-Sauvignon N, Cabernet franc N a Cot N (miestne známe ako malbec) ponúka ovocné a mäkké vína.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) Minimálna celková kyslosť v miliekvivalentoch na liter Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

2. Suché biele tiché vína

STRUČNÝ OPIS

Vína majú minimálny prirodzený obsah alkoholu 10,5 obj. %.

Obsah skvasiteľných cukrov v nich je ≤ 4 g/l.

Celkový obsah alkoholu vo vínach po obohatení nesmie prekročiť 13 %.

Do 31. júla roku nasledujúceho po zbere majú vína maximálny obsah prchavých kyselín 13,26 meq/l, po tomto dátume je maximálny obsah 16,33 meq/l.

Vína pred balením alebo nebalené vína majú obsah SO2 ≤ 180 mg/l.

Pri bielych vínach sa najčastejšie používa odroda Sauvignon B v kombinácii s odrodami Semillon B a Muscadelle B.

Vína s chráneným označením pôvodu „Côtes de Bordeaux“ sú guľaté, ovocné a ich archivačný potenciál sa pohybuje v rozmedzí tri až desať rokov.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) Minimálna celková kyslosť v miliekvivalentoch na liter Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

3. Tiché sladké biele vína označované ako „likérové“

STRUČNÝ OPIS

Tieto vína majú minimálny prirodzený obsah alkoholu 14,5 obj. %.

Obsah skvasiteľných cukrov v nich je vyšší ako 51 g/l.

Vína pred balením alebo nebalené vína majú obsah SO2 ≤ 400 mg/l.

Výnimočne majú tieto vína pred balením (nebalené vína) obsah prchavých kyselín stanovený výnosom.

Pre biele vína so zvyškovým cukrom sú často príznačné arómy medu a citrusového ovocia.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) 12 Minimálna celková kyslosť v miliekvivalentoch na liter Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

4. Tiché sladké biele vína označované ako „polosladké“

STRUČNÝ OPIS

Biele vína so zvyškovým cukrom označované ako „polosladké“ sa vyrábajú zo zozbieraného hrozna s minimálnym obsahom cukru 221 g/l muštu. Ide o vína, ktoré sú veľmi lahodné, sladké a jemné.

Prirodzený obsah alkoholu ≥ 13,5 obj. %

Celkový obsah alkoholu po obohatení: 15 obj. %

Obsah skvasiteľných cukrov medzi 17 a 45 g/l.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) 11,5 Minimálna celková kyslosť v miliekvivalentoch na liter Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter) 300

5. Vinárske výrobné postupy

5.1. Osobitné enologické postupy

1. Hustota a spon výsadby

Pestovateľský postup

Minimálna hustota výsadby vo viniciach je 4 500 krov na jeden hektár.

Vzdialenosť medzi radmi nesmie byť väčšia ako:

— 2,50 m v prípade, že pri reze viniča bol použitý Guyotov rez (jednoduchý alebo dvojitý) alebo bol vinič vedený nízkym kordónom s opornou konštrukciou,

— a 3 m v prípade, že bol vinič vedený pomocou typu vedenia „lýra“ s dvojitým vyväzovaním.

Minimálna vzdialenosť medzi krami v tom istom rade je:

— 0,85 m v prípade, že pri reze viniča bol použitý Guyotov rez (jednoduchý alebo dvojitý) alebo bol vinič vedený nízkym kordónom s opornou konštrukciou,

— a 0,74 m v prípade, že bol vinič vedený pomocou typu vedenia „lýra“ s dvojitým vyväzovaním.

2. Pravidlá rezu

Pestovateľský postup

Rez sa vykonáva najneskôr v štádiu rozvinutých listov (fenofáza 9 podľa Lorenza).

Vinič sa reže buď pomocou krátkeho rezu na čapíky alebo dlhého rezu na ťažeň s maximálnym počtom 45 000 očiek na hektár a najviac 14 očiek na ker.

3. Osobitné ustanovenia týkajúce sa zberu

Pestovateľský postup

V prípade sladkých bielych vín, ktoré sú označované ako „likérové“, sa hrozno zbiera ručne postupným triedením.

4. Obohacovanie

Osobitný enologický postup

Pri červených vínach je zahusťovanie hroznového muštu povolené, pričom koncentráciou sa počiatočný objem nesmie znížiť o viac ako 15 %.

Celkový obsah alkoholu vo vínach nesmie po obohatení prekročiť 13,5 obj. % v prípade červených vín, 13 obj. % v prípade bielych suchých vín a 15 obj. % v prípade sladkých bielych vín označovaných ako „polosladké“.

Sladké vína označované ako „likérové“ neprechádzajú procesom obohacovania.

5.2. Maximálne výnosy

1. Červené tiché vína

65 hektolitrov na hektár

2. Suché biele tiché vína

72 hektolitrov na hektár

3. Tiché sladké biele vína označované ako „likérové“

40 hektolitrov na hektár

4. Tiché sladké biele vína označované ako „polosladké“

55 hektolitrov na hektár

6. Vymedzená zemepisná oblasť

Zber hrozna, vinifikácia, výroba a vyzrievanie vín sa uskutočňujú na území týchto obcí alebo ich časí v departemente Gironde na základe úradného zemepisného kódexu z 1. januára 2021: Blaye, Bouliac, Braud-et-Saint-Louis, Cadillac, Cambes, Camblanes-et-Meynac, Campugnan, Capian, Caplong, Carbon-Blanc, Cardan, Carignan-de-Bordeaux, Cars, Cartelègue, Castillon-la-Bataille, Cavignac, Cénac, Cenon, Cézac, Civrac-de-Blaye, Cubnezais, Donnezac, Donzac, Etauliers, Eynesse, Eyrans, Floirac, Fours, Francs, Gabarnac, Gardegan-et-Tourtirac, Générac, Gensac, Haux, Landerrouat, Langoiran, Laroque, Laruscade, Latresne, Lestiac-sur-Garonne, Les Lèves-et-Thoumeyragues, Ligueux, Lormont, Loupiac, Marcenais, Margueron, Marsas, Massugas, Mazion, Monprimblanc, Omet, Paillet, Pellegrue, Pessac-sur-Dordogne, Pineuilh, Plassac, Pleine-Selve, časť obce Pugnac, ktorá zodpovedá územiu Lafosse pred ich zlúčením 1. júla 1974, časť obce Puisseguin ktorá zodpovedá územiu Monbadon pred ich zlúčením 1. januára 1989, Quinsac, Reignac, Riocaud, Rions, La Roquille, Saint-André-et-Appelles, Saint-Androny, Saint-Aubin-de-Blaye, Saint-Avit-de-Soulège, Saint-Avit-Saint-Nazaire, Saint-Caprais-de-Bordeaux, Saint-Christoly-de-Blaye, Saint-Cibard, Saint-Ciers-sur-Gironde, Saint-Genès-de-Blaye, Saint-Genès-de-Castillon, Saint-Germain-de-Grave, Saint-Girons-d’Aiguevives, Saint-Magne-de-Castillon, Saint-Maixant, Saint-Mariens, Saint-Martin-Lacaussade, Saint-Palais, Saint-Paul, Saint-Philippe-d’Aiguille, Saint-Philippe-du-Seignal, Saint-Quentin-de-Caplong, Sainte-Foy-la-Grande, Saint-Savin, Saint-Seurin-de-Cursac, Saint-Vivien-de-Blaye, Saint-Yzan-de-Soudiac, Sainte-Colombe, Sainte-Croix-du-Mont, Sainte-Eulalie, Les Salles-de-Castillon, Saugon, Semens, Tabanac, Tayac, Le Tourne, Val-de-Livenne, Verdelais, Villenave-de-Rions et Yvrac.

7. Hlavné muštové odrody

Cabernet franc N

Cabernet-Sauvignon N

Cot N - Malbec

Merlot N

Muscadelle B

Sauvignon B - Sauvignon blanc

Sauvignon gris G - Fié gris

Semillon B

8. Opis súvislostí

Zemepisná oblasť chráneného označenia pôvodu „Côtes de Bordeaux“ v departemente Gironde sa nachádza na brehoch Garonne, Dordogne a Gironde v kopcovitom prostredí s prevažne ílovito-vápencou pôdou. Toto označenie sa spája s piatimi vinohradníckymi historickými centrami: Blaye, Cadillac, Castillon-la-Bataille, Francs a Sainte-Foy-la-Grande.

Vinohradnícke plochy „Côtes de Bordeaux“ prevládajú v údoliach, v ktorých sa mieša sladká a slaná voda. Oceánske vplyvy prenikajú hlboko do pevniny, Dordogne a Garonne sa spájajú do širokého prúdu, ústia rieky Gironde. Morfológia „Côtes de Bordeaux“ zahŕňa nížinu a úpätie pahorku týčiaceho sa nad riekou s orientáciou prevažne na juhozápad so strmým svahom s výškovým rozdielom približne tridsať až sedemdesiat metrov, ktorý sa týči nad dolinami viac-menej predelenými sekundárnou hydrografickou sieťou.

Táto rozsiahla oblasť sa vyznačuje priaznivými klimatickými podmienkami, ktoré sú relatívne homogénne pre vinársku výrobu: poloha blízko veľkých vodných útvarov (Atlantický oceán, ústie rieky Gironde, údolia riek Garonne a Dordogne), ktoré zohrávajú významnú termoregulačnú úlohu, pričom oceánske vplyvy zas zmierňujú účinky jarných mrazov.

Vína „Côtes de Bordeaux“ majú dlhú tradíciu a pod ich kvalitu sa podpísala rozmanitosť prostredia, odrôd viniča a ľudí. Z historického hľadiska boli pozemky vybrané v polohách na úpätí pahorku, na svahoch či rovinách v závislosti od ich odvodňovacej schopnosti a relatívnej topografickej polohy. Každoročne 1000 vinárov využíva svoje know-how pri výrobe týchto vín. Každý podnik, či už vo vinohradoch alebo v prevádzke, vynakladá všetky prostriedky, aby splnil požiadavky na výrobu uznaného výrobku: požiadavka týkajúca sa hustoty výsadby, obmedzený maximálny hektárový výnos, pravidlá sceľovania hlavných a vedľajších odrôd, minimálne vyzrierenie vín do 15. marca roku nasledujúceho po zbere.

Vinohradnícke oblasti „Côtes de Bordeaux“ ponúkajú tiež jedinečné dedičstvo: historické zámky, panské sídla a pevnosti, rímske kostoly, honosné sídla, ktoré sa spájajú so spomienkou na slávnych spisovateľov a umelcov. Chránené dediny s úzkymi uličkami, opevneniami, bastidmi a opevnenými mlynmi svedčia o bohatej vinohradníckej a obchodnej činnosti.

Vína „Côtes de Bordeaux“, ktoré predstavujú približne 14 % výroby vín Bordeaux, sú v súčasnosti skutočnou hybnou silou medzi vínami Bordeaux. Poukazujú na historické bohatstvo a potenciál tradičných odrôd regiónu Bordeaux.

Označenie Côtes de Bordeaux a doplňujúce zemepisné označenia majú v rámci svojich hlavných trhov (Francúzsko a Belgicko) veľmi dobrú povesť. Za posledné desaťročie sa predaj vo veľkých maloobchodných reťazcoch vo Francúzsku zvýšil o viac ako 40 % a viac ako 15 % francúzskych domácností nakupovalo vína s týmto označením. Z hľadiska vývozu majú vína s označením Côtes de Bordeaux veľmi dobrú povesť v Európe (predovšetkým v Belgicku) a postupne sa rozrastajú aj na iné, najmä ázijské trhy.

Tieto tiché vína sa väčšinou vyrábajú sceľovaním hlavných a doplnkových odrôd viniča.

V prípade červených vín je najviac zastúpenou odrodou viniča Merlot N, ktorej jednotlivé vlastnosti sa veľmi dobre rozvíjajú na ílovito-vápencových pôdach a ktorá v kombinácii s odrodami Cabernet-Sauvignon N, Cabernet franc N a Cot N (miestne známe ako malbec) ponúka ovocné a mäkké vína.

Pri bielych vínach sa najčastejšie používa odroda Sauvignon B v kombinácii s odrodami Semillon B a Muscadelle B.

Vína s chráneným označením pôvodu „Côtes de Bordeaux“ sú guľaté, ovocné a ich archivačný potenciál sa pohybuje v rozmedzí tri až desať rokov.

9. Ďalšie základné podmienky (balenie, označovanie, iné požiadavky)

Oblasť v bezprostrednej blízkosti

Právny rámec:

vnútroštátne právne predpisy

Druh ďalšej podmienky:

výnimka týkajúca sa výroby vo vymedzenej zemepisnej oblasti

Opis podmienky:

Pre chránené označenie pôvodu „Côtes de Bordeaux“ oblasť v bezprostrednej blízkosti, ktorá je vymedzená na základe výnimky pre vinifikáciu, výrobu a vyzrievanie vín, pozostáva z územia týchto obcí ba základe úradného zemepisného kódexu z 1. januára 2021:

— Departement Gironde: Ambarès-et-Lagrave, Arbanats, Artigues-près-Bordeaux, Auriolles, Ayguemorte-les-Graves, Baigneaux, Baron, Barsac, Beautiran, Bellebat, Bellefond, Beychac-et-Caillau, Blésignac, Bommes, Bonnetan, Bossugan, Branne, La Brède, Budos, Cabara, Cadarsac, Cadaujac, Camarsac, Camiac-et-Saint-Denis, Camiran, Casseuil, Castelviel, časť obce Castets a Castillon, ktorá zodpovedá územiu delegovanej obce Castets-en-Dorthe, Castres-Gironde, Caudrot, Caumont, Cazaugitat, Cérons, Cessac, Civrac-sur-Dordogne, Coirac, Coubeyrac, Courpiac, Créon, Croignon, Cursan, Daignac, Dardenac, Daubèze, Doulezon, Escoussans, Espiet, Les Esseintes, Faleyras, Fargues, Fargues-Saint-Hilaire, Flaujagues, Frontenac, Gauriac, Gauriaguet, Génissac, Gironde-sur-Dropt, Gornac, Grézillac, Guillac, Illats, Isle-Saint-Georges, Izon, Jugazan, Juillac, Ladaux, Landiras, Langon, Lansac, Lapouyade Léogeats, Léognan, Lignan-de-Bordeaux, Listrac-de-Durèze, Loupes, Lugaignac, Lugasson, Lussac, Madirac, Martillac, Martres, Mazères, Mombrier, Montagne, Montignac, Montussan, Morizès, Mouliets-et-Villemartin, Moulon, Mourens, Naujan-et-Postiac, Nérigean, Peujard, Le Pian-sur-Garonne, Podensac, Pompignac, Porte-de-Benauge, Portets, Le Pout, Preignac, Pugnac, Puisseguin, Pujols, Pujols-sur-Ciron, Rauzan, Roaillan, Romagne, Sadirac, Saint-Antoine-du-Queyret, Saint-Aubin-de-Branne, Saint-Brice, Saint-André-de-Cubzac, Saint-André-du-Bois, Saint-Brice, Saint-Christophe-des-Bardes, Saint-Ciers-de-Canesse, Saint-Emilion, Saint-Etienne-de-Lisse, Saint-Exupéry, Saint-Félix-de-Foncaude, Saint-Ferme, Saint-Genès-de-Lombaud, Saint-Genis-du-Bois, Saint-Germain-du-Puch, Saint-Hilaire-du-Bois, Saint-Hippolyte, Saint-Jean-de-Blaignac, Saint-Laurent-d’Arce, Saint-Laurent-du-Bois, Saint-Laurent-du-Plan, Saint-Laurent-des-Combes, Saint-Léon, Saint-Loubert, Saint-Loubès, Saint-Macaire, Saint-Martial, Saint-Martin-de-Sescas, Saint-Médard-d’Eyrans, Saint-Michel-de-Rieufret, Saint-Morillon, Saint-Pierre-de-Bat, Saint-Pierre-de-Mons, Saint-Pey-d’Armens, Saint-Pey-de-Castets, Saint-Pierre-d’Aurillac, Saint-Quentin-de-Baron, Saint-Selve, Saint-Sulpice-et-Cameyrac, Saint-Sulpice-de-Faleyrens, Saint-Sulpice-de-Pommiers, Saint-Trojan, Saint-Vincent-de-Paul, Saint-Vincent-de-Pertignas, Sainte-Florence, Sainte-Foy-la-longue, Sainte-Radegonde, Sainte-Terre, Salleboeuf, Samonac, Sauternes, La Sauve, Soulignac, Soussac, Targon, Tauriac, Teuillac, Tizac-de-Curton, Tizac-de-Lapouyade, Toulenne, Tresses, Vignonet, Villeneuve a Virelade.

— Departement Dordogne: Bergerac, Bonneville-et-Saint-Avit-de-Fumadière, Bosset, Cunèges, Le Fleix, La Force, Fraisse, Gageac-et-Rouillac, Gardonne, Ginestet, Lamonzie-Saint-Martin, Lamothe-Montravel, Les Lèches, Lunas, Mescoules, Minzac, Monbazillac, Monestier, Monfaucon, Montazeau, Montcaret, Nastringues, Pomport, Port-Sainte-Foy-et-Ponchapt, Prigonrieux, Razac-de-Saussignac, Ribagnac, Rouffignac-de-Sigoulès, Saint-Antoine-de-Breuilh, Saint-Georges-de-Blancaneix, Saint-Géry, Saint-Méard-de-Gurçon, Saint-Michel-de-Montaigne, Saint-Pierre-d’Eyraud, Saint-Seurin-de-Prats, Saint-Vivien, Saussignac, Sigoulès et Flaugeac, Thénac, Vélines a Villefranche-de-Lonchat.

— Departement Charente-Maritime: Saint-Georges-des-Agoûts.

Dodatočné zemepisné označenia

Právny rámec:

vnútroštátne právne predpisy

Druh ďalšej podmienky:

ďalšie ustanovenia týkajúce sa označovania

Opis podmienky:

Názov označenia možno doplniť doplňujúcim zemepisným označením „Blaye“, „Cadillac“, „Castillon“, „Francs“ alebo „Sainte-Foy“ v prípade vín spĺňajúcich podmienky výroby stanovené pre tieto doplňujúce zemepisné označenia.

Väčšia zemepisná jednotka

Právny rámec:

vnútroštátne právne predpisy

Druh ďalšej podmienky:

ďalšie ustanovenia týkajúce sa označovania

Opis podmienky:

Na etiketách vín s chráneným označením pôvodu možno uvádzať väčšiu zemepisnú jednotku „Vin de Bordeaux“ alebo „Grand Vin de Bordeaux“.

Písmo používané pri uvádzaní tejto väčšej zemepisnej jednotky nesmie byť vyššie ani širšie ako dve tretiny veľkosti písma tvoriaceho názov chráneného označenia pôvodu.

Spoločný identifikátor

Právny rámec:

vnútroštátne právne predpisy

Druh ďalšej podmienky:

ďalšie ustanovenia týkajúce sa označovania

Opis podmienky:

Etikety vín s chráneným označením pôvodu „Côtes de Bordeaux“, za ktorým nasleduje alebo nenasleduje jeden z doplňujúcich zemepisných označení „Blaye“, „Cadillac“, „Castillon“, „Francs“ alebo „Sainte-Foy“ obsahujú spoločný identifikátor v súlade s ustanoveniami platnej spoločnej charty vypracovanej skupinou, ktorú majú k dispozícii všetci prevádzkovatelia.

Menšia zemepisná jednotka

Právny rámec:

vnútroštátne právne predpisy

Druh ďalšej podmienky:

ďalšie ustanovenia týkajúce sa označovania

Opis podmienky:

Na etiketách vín s chráneným označením pôvodu sa môže uvádzať názov menšej zemepisnej jednotky za predpokladu, že:

— ide o miestny názov zapísaný v katastri,

— je uvedený v hlásení o úrode.

Požiadavky na označovanie

Právny rámec:

vnútroštátne právne predpisy

Druh ďalšej podmienky:

ďalšie ustanovenia týkajúce sa označovania

Opis podmienky:

Biele vína s chráneným označením pôvodu „Côtes de Bordeaux“ doplnené doplňujúcim zemepisným označením „Sainte-Foy“ s obsahom skvasiteľných cukrov (glukózy a fruktózy) od 17 do 45 gramov na liter sa označujú prívlastkom „polosladké“.

Odkaz na špecifikáciu výrobku

http://info.agriculture.gouv.fr/gedei/site/bo-agri/document_administratif-ecf05533-907b-480f-977d-56a768e55c78

(1) Ú. v. ES L 9, 11.1.2019, s. 2.